สมาคมสื่อวิทยุ-ทีวี-หนังสือพิมพ์ ร่อนสารถึงคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ถามหาความชัดเจนเรื่อง สิทธิและเสรีภาพในการรายงานข่าวทางสื่อวิทยุและโทรทัศน์สมาคมนักข่าววิทยุและโทรทัศน์ไทย และสมาคมนักข่าวนักหนังสือพิมพ์แห่งประเทศไทย ได้ทำจดหมายเปิดผนึกเรื่อง สิทธิและเสรีภาพในการรายงานข่าวทางสื่อวิทยุและโทรทัศน์ ถึงคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข วันนี้ (21 ก.ย.) มีความว่าการเข้ายึดอำนาจการปกครองแผ่นดินของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขเมื่อวันที่ 19 กันยายนที่ผ่านมา โดยแสดงจุดยืนว่าเป็นการกระทำเพื่อสนับสนุนระบอบประชาธิปไตยและคลี่คลายวิกฤติการณ์ทางการเมือง ถึงแม้จะไม่มีความรุนแรงจนถึงขั้นเสียเลือดเนื้อแต่การยกเลิกรัฐธรรมนูญแห่งราชอาณาจักรไทยพ.ศ. 2540 ก็ทำให้เกิดประเด็นที่หลายฝ่ายวิตกกังวลและห่วงใย โดยเฉพาะเรื่องที่เกี่ยวข้องกับการคุ้มครองและรับรองสิทธิเสรีภาพในการปฏิบัติหน้าที่ของสื่อมวลชนสมาคมนักข่าววิทยุและโทรทัศน์ไทยและสมาคมนักข่าวนักหนังสือพิมพ์แห่งประเทศไทย ในฐานะองค์กรวิชาชีพ จึงมีข้อเสนอแนะและข้อเรียกร้องต่อคณะปฏิรูปการปกครองฯวิชาชีพสื่อสารมวลชนดังต่อไปนี้ 1 ในระยะเร่งด่วน คณะปฏิรูปฯ ควรประกาศเจตนารมณ์ที่ชัดเจนว่าจะสนับสนุนและไม่ขัดขวางการปฏิบัติหน้าที่ของสื่อมวลชนทุกแขนง พร้อมทั้งให้เสรีภาพในการแสดงความคิดเห็นและนำเสนอข่าวสารข้อเท็จจริงของเหตุการณ์ที่เกิดขึ้นอย่างตรงไปตรงมา ถูกต้องครบถ้วนและรอบด้าน ซึ่งการแสดงจุดยืนดังกล่าวจะช่วยสร้างความเชื่อมั่นให้กับประชาชนโดยรวมและได้รับการยอมรับในสายตาของนานาชาติที่กำลังจับตามองความเปลี่ยนแปลงทางการเมืองที่เกิดขึ้นในประเทศไทยขณะนี้
คณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขเมื่อวันที่เท่าไร 
19 กันยายน